ไทยพาณิชย์นำร่องแบงก์เอกชนช่วยเหลือลูกค้าน้ำท่วม
ธนาคารไทยพาณิชย์ ออกมาตรการพิเศษบรรเทาความเดือดร้อนให้กับลูกค้าเอสเอ็มอีที่ได้รับผลกระทบจากปัญหาอุทกภัย
4 ก.ย. 2562

ธนาคารไทยพาณิชย์ ออกมาตรการพิเศษบรรเทาความเดือดร้อนให้กับลูกค้าเอสเอ็มอีที่ได้รับผลกระทบจากปัญหาอุทกภัย
นางพิกุล ศรีมหันต์ รองผู้จัดการใหญ่อาวุโส ประธานเจ้าหน้าที่บริหาร กลุ่มธุรกิจเอสเอ็มอี ธนาคารไทยพาณิชย์ กล่าวว่า ธนาคารไทยพาณิชย์เตรียมความช่วยเหลือผ่าน 5 มาตรการหลัก ช่วยลูกค้าเอสเอ็มอีที่ได้รับผลกระทบจากปัญหาอุทกภัย ได้แก่
1. พักชำระเงินต้น (Grace Period) สูงสุดนาน 6 เดือน
2. พักชำระทั้งเงินต้นและดอกเบี้ย ไม่เกิน 3 เดือน
3. ยกเว้นการเรียกเก็บดอกเบี้ยผิดนัดชำระ (คิดอัตราดอกเบี้ยปกติ) สำหรับการผิดนัดชำระ ไม่เกิน 30 วัน
4. เพิ่มวงเงินหมุนเวียนชั่วคราว สูงสุด 20 %ของวงเงิน Working Capital เดิมและไม่เกิน 10 ล้านบาท
5. วงเงินกู้สำหรับปรับปรุง ซ่อมแซมหรือซื้อทดแทนทรัพย์สินของกิจการที่เสียหายสูงสุด 20% ของวงเงินรวมเดิม สูงสุดไม่เกิน 10 ล้านบาท ผ่อนชำระนานสูงสุด 7 ปี
ทั้งนี้ เพื่อเป็นการแบ่งเบาภาระให้แก่ผู้ประกอบการ และธนาคารพร้อมจะสนับสนุนและอยู่เคียงข้างกับลูกค้าให้สามารถก้าวผ่านช่วงเวลานี้ไปได้ด้วยดี
ลูกค้าเอสเอ็มอีที่ได้รับผลกระทบสามารถติดต่อรับขอมาตรการช่วยเหลือ และสอบถามข้อมูลเพิ่มเติมได้ที่ SCB Business Call Center 0-2722-2222